พระพรหมวชิรโสภณ (ศรีจันทร์ ปุญฺญรโต)

พระพรหมวชิรโสภณ นามเดิม ศรีจันทร์ ลาวะลี ฉายา  ปุญฺญรโต เป็นพระราชาคณะเจ้าคณะรองชั้นหิรัญบัฏ ฝ่ายธรรมยุติกนิกาย ปัจจุบันดำรงตำแหน่งที่ปรึกษาเจ้าคณะภาค10 (ธรรมยุต) ประธานกรรมการบริหารศูนย์ฝึกอบรมพระธรรมกถึกภาคตะวันออกเฉียงเหนือ และเจ้าอาวาสวัดบึงพระลานชัย (ธ.) (พระอารามหลวง)

**ประวัติ**
 พระพรหมวชิรโสภณ (ศรีจันทร์ ปุญฺญรโต)  เกิดเมื่อวันที่ 10 มีนาคม พ.ศ. 2480 ณ บ้านหนองหน่อง ตำบลอีง่อง อำเภอจตุรพักตร์พิมาน จังหวัดร้อยเอ็ด- บรรพชาเป็นสามเณร เมื่อวันที่ 15 มีนาคม พ.ศ. 2495 ณ วัดสว่างอารมณ์ อำเภอจตุรพักตร์พิมาน จังหวัดร้อยเอ็ด โดยมี เจ้าอธิการอำ (พระครูจันทรังษีสุกิจ) วัดสระทอง จังหวัดร้อยเอ็ด เป็นพระอุปัชฌาย์ - อุปสมบทเป็นพระภิกษุ เมื่อวันที่ 21 พฤษภาคม พ.ศ. 2500 ณ พัทธสีมาอุโบสถวัดบึงพระลานชัย อำเภอเมืองร้อยเอ็ด จังหวัดร้อยเอ็ด โดยมี พระครูคุณสารพินิจ (แก้ว อุปติสฺโต) เป็นพระอุปัชฌาย์ ได้รับฉายานามว่า ปุญฺญรโต

**การศึกษา/วิทยฐานะ**
 แผนกนักธรรม-บาลี- พ.ศ. 2499 สอบไล่ได้นักธรรมชั้นเอก จากสำนักศาสนศึกษา สำนักเรียนคณะจังหวัดร้อยเอ็ด
 แผนกสามัญ- พ.ศ. 2500 สำเร็จการศึกษาวุฒิบัตรวาทศิลป์ เอกภาษาอักฤษ จากโรงเรียนเมืองร้อยเอ็ด- พ.ศ. 2501 สำเร็จการศึกษาวุฒิบัตรสารบรรณ จากโรงเรียนอำเภอเมืองร้อยเอ็ด- พ.ศ. 2505 สำเร็จการศึกษาวุฒิบัตรการสอน จากโรงเรียนพระสังฆาธิการ คณะธรรมยุตชั้นเจ้าคณะอำเภอ- พ.ศ. 2509 สำเร็จการศึกษาวุฒิบัตรครูพิเศษ จากสภาการศึกษามหาวิทยาลัยมหามกุฏราชวิทยาลัย

**ด้านการปกครองคณะสงฆ์**
 พ.ศ. 2513 เป็นเจ้าอาวาสวัดเหนือ- พ.ศ. 2545-2561 เป็นเจ้าคณะภาค 10 (ธ.)- เป็นที่ปรึกษาเจ้าคณะภาค 10 (ธ.)- เป็นเจ้าอาวาสพระอารามหลวง วัดบึงพระลานชัย (พระอารามหลวง)- เป็นประธานกรรมการบริหารศูนย์ฝึกอบรมพระธรรมกถึกภาคตะวันออกเฉียงเหนือ (ศ.ธ.ภ)

**งานการศึกษา**
 พ.ศ. 2537-ปัจจุบัน เป็นปฐมาจารย์ผู้ก่อตั้งมหาวิทยาลัยมหามกุฏราชวิทยาลัย วิทยาเขตร้อยเอ็ด- พ.ศ. 2537-ปัจจุบัน เป็นอาจารย์พิเศษ ที่มหาวิทยาลัยมหามกุฏราชวิทยาลัย วิทยาเขตร้อยเอ็ด- พ.ศ. 2538-ปัจจุบัน เป็นผู้จัดการโรงเรียนเทพบัณฑิตวิทยาลัย (โรงเรียนพระปริยัติธรรมแผนกสามัญศึกษา) สังกัดสำนักงานพระพุทธศาสนาแห่งชาติ- พ.ศ. 2540-ปัจจุบัน เป็นอาจารย์พิเศษให้กับมหาวิทยาลัยในภาคตะวันออกเฉียงเหนือ

**งานสาธารณูปการ**
 พ.ศ. 2545 ได้จัดตั้งกองทุนนิธิธรรมฐิติญาณอนุสรณ์ เป็นกองทุนการศึกษาให้แก่คณะสงฆ์ในการศึกษาพระธรรมวินัย

**รางวัลเกียรติคุณ**
 พ.ศ. 2510 ได้รับเกียรติบัตรในด้านเผยแผ่ธรรมดีเด่น จากนายกยุวพุทธิกสมาคมร้อยเอ็ด  - พ.ศ. 2527 ได้รับพัดการพัฒนาด้านการพัฒนาวัด จากสมเด็จพระสังฆราชเจ้า กรมหลวงวชิรญาณสังวร เจ้าคณะใหญ่คณะธรรมยุต- พ.ศ. 2533 ได้รับพระราชทานเสมาธรรมจักร จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะบุคคลผู้ทำประโยชน์ต่อพระพุทธศาสนา สาขาการจัดการพระปริยัติธรรมดีเด่น- พ.ศ. 2533 ได้รับเกียรติบัตร "การส่งเสริมการเผยแพร่พระพุทธศาสนาในประเทศ" จากสมเด็จพระสังฆราชเจ้า กรมหลวงวชิรญาณสังวร เจ้าคณะใหญ่คณะธรรมยุต- พ.ศ. 2534 ได้รับเกียรติบัตร "การแผยแพร่ธรรมดี" จากสมเด็จพระสังฆราชเจ้า กรมหลวงวชิรญาณสังวร เจ้าคณะใหญ่คณะธรรมยุต- พ.ศ. 2534 ได้รับเกียรติบัตร "ช่วยเหลือการศึกษา" จากสำนักงานการประถมศึกษาจังหวัดร้อยเอ็ด- พ.ศ. 2534 ได้รับคัดเลือกประกาศเกียรติคุณบัตรเป็น "ผู้ให้การสนับสนุนช่วยเหลือการศึกษาดีเด่น" จากสำนักงานการประถมศึกษาจังหวัดร้อยเอ็ด - พ.ศ. 2537 คุรุสภามหาวิทยาลัยมหาสารคามมีมติถวายประกาศเกียรติคุณบัตรเชิดชูเกียรติคุณ ครูดีของสังคม- พ.ศ. 2538 ได้รับเกียรติบัตร "ปฏิบัติศานกิจมีมากในด้านการศึกษา" จากสมเด็จพระสังฆราชเจ้า กรมหลวงวชิรญาณสังวร เจ้าคณะใหญ่คณะธรรมยุต- พ.ศ. 2538 สภามหาวิทยาลัยราชภัฏบุรีรัมย์มีมติให้ถวายปริญญาครุศาสตรดุษฎีบัณฑิตกิตติมศักดิ์ สาขาบริหารการศึกษา- พ.ศ. 2539-2544 ได้รับเกียรติบัตร "ปฏิบัติศานกิจมีมากในด้านกการเผยแผ่พระพุทธศาสนา" จากสมเด็จพระสังฆราชเจ้า กรมหลวงวชิรญาณสังวร เจ้าคณะใหญ่คณะธรรมยุต- พ.ศ. 2545 สภามหาวิทยาลัยมหามกุฏราชวิทยาลัยมีมติให้ถวายปริญญาศาสนศาสตรดุษฎีบัณฑิตกิตติมศักดิ์ สาขาพุทธศาสตร์- พ.ศ. 2565 ได้รับพระราชทานรางวัลพระธาตุนาดูนทองคำ ประเภทบุคคลดีเด่นในภาคตะวันออกเฉียงเหนือ สาขาบำเพ็ญประโยชน์ มหาวิทยาลัยมหาสารคาม ประจำปี 2565 จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

**ลำดับสมณศักดิ์**
 5 ธันวาคม พ.ศ. 2511 เป็นพระครูสัญญาบัตร ที่ พระครูสิริธรรมโสภิต- 5 ธันวาคม พ.ศ. 2516 เป็นพระราชาคณะชั้นสามัญยก เจ้าคณะจังหวัด ที่ พระศีลวิสุทธาจารย์ ศาสนภารวิศิษฏ์ ธรรมิกคณิสสร- 5 ธันวาคม พ.ศ. 2533 เป็นพระราชาคณะชั้นราช ที่ พระราชสารสุธี ศรีธรรมสุนทรภาษิต ยติคณิสสร บวรสังฆาราม คามวาสี- 5 ธันวาคม พ.ศ. 2538 เป็นพระราชาคณะชั้นเทพ ที่ พระเทพบัณฑิต วิจิตรธรรมภาณี ศรีปริยัติวราภรณ์ ยติคณิสสร บวรสังฆาราม คามวาสี- 5 ธันวาคม พ.ศ. 2546 เป็นพระราชาคณะชั้นธรรม ที่ พระธรรมฐิติญาณ ปฏิภาณธรรมวาที ศรีปริยัติโสภณ โกศลวิหารกิจ ยติคณิสสร บวรสังฆาราม คามวาสี- 29 มีนาคม พ.ศ. 2564 สถาปนาขึ้นเป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมวชิรโสภณ วิมลศีลาจารนิวิฐ วิจิตรธรรมปฏิภาณ โกศลศาสนกิจบริหาร ปริยัติภารธุราทร ธรรมยุตติกคณิสสร บวรสังฆาราม คามวาสี

**อ้างอิง**
หมวดหมู่:ภิกษุในสังกัดคณะสงฆ์ธรรมยุติกนิกาย